# Алпийски козирог

### от Уикипедия, свободната енциклопедия

Алпийски козирог
Алпийски козирог (Capra ibex) ♂
Класификация

царство: | Животни | (Animalia)
тип: | Хордови | (Chordata)
клас: | Бозайници | (Mammalia)
разред: | Чифтокопитни | (Artiodactyla)
семейство: | Кухороги | (Bovidae)
род: | Кози | (Capra)
вид: | Алпийски козирог | (ibex)

Научно наименование

| Capra ibex

Алпийският козирог (Capra ibex) е средно голям тревопасен бозайник от разред Чифтокопитни (Artiodactyla).

## [редактиране] Физически характеристики

- Дължина на тялото - 105-150 см.
- Височина на холката - 70-100 см.
- Тегло - 40-120 кг.
- Дължина на рогата - до 70-140 см при мъжките и до 40 см при женските. Извити в дъга назад, ежегодно нарастват и се отбелязва по-един пръстен, по които пръстени може да се определи възрастта на животното. При женските тези така наречени годишни пръстени са много по-слабо изразени (особено след третата година) и много трудно се определя възрастта им по тях. Вдлъбнатините отделящи тези пръстени се получават между декември и март, когато рогата почти не растат.
- Дължина на опашката - 12-15 см.
- Полов диморфизъм - изразен. От малки на една и съща възраст мъжките са по-едри и с по-големи рога.
- Продължителност на живота - 15-20 години.

## [редактиране] Разпространение

Обитава скалисти райони и планини в Европа и Близкия Изток. Има сведения, че се среща до 5 000 м надморско равнище. Обитава малко по-високи местности от дивата коза. В България е аклиматизиран вид.

## [редактиране] Начин на живот и хранене

Придвижва се с голяма сигурност по стръмни скалисти склонове. Живее обикновено на голяма височина, от където не слиза дори през зимата (вероятно защото има прекалено много сняг в долините). Водят заседнал начин на живот, което позволява аклиматизацията им в определени и желани местности. Живеят на стада, разделени по пол повечето време. По време на размножителния период, половозрелите мъжкари тръгват да търсят стада от женски с които прекарват времето до появата на малките. Самите малки прекарват в близост до майките си поне 2-3 години. Членовете на едно стадо се познават добре помежду си, и са групирани, често на двойки или групички от няколко индивида. Връзките между отделните стада и групички са свободни и отворени и всеки индивид е свободен да избира къде да иде, но все пак минава доста време докато новия индивид бъде приет от общноста.

Хранят се с всякаква храна от растителен произход, трева, храсти, мъх, лишеи, корени и дори дървесна кора. Зимно време търсят по височините оголени от вятъра скалисти участъци, по които може да се открие по лесно подходяща храна.

## [редактиране] Размножаване

По време на размножителния период мъжките започват да се бият ожесточено. Те блъскат главите и рогата си по характерния за рода начин, изправяйки се на задните си крака за по-голяма засилка. Този характерен начин на борба с опонентите се дължи на обикновено малкото пространство с което разполага биещата се двойка и невъзможността да се засилват.

- Бременност - трае около 6 месеца (21-23 седмици).
- Брой на малките - 1 (рядко 2).

## [редактиране] Допълнителни сведения

Успешно възстановен вид в много от традиционните си местообитания. В България също е аклиматизиран успешно. Намира се в близкородствена връзка с домашните кози, подвида Безоаров козел (Capra ibex aegagus), наричан още и "Егагър" живее в наши дни на остров Крит в достатъчно чисто състояние, се счита за неин пряк предшественик.

Общомедия разполага с
мултимедийно съдържание за Алпийски козирог
Взето от „http://bg.wikipedia.org../../../%D0%B0/%D0%BB/%D0%BF/%D0%90%D0%BB%D0%BF%D0%B8%D0%B9%D1%81%D0%BA%D0%B8_%D0%BA%D0%BE%D0%B7%D0%B8%D1%80%D0%BE%D0%B3.html“.

Категория: Чифтокопитни

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Esperanto
- Español
- Français
- עברית
- Nederlands
- Polski
- Português
- Slovenščina
- Svenska
- 中文